gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4567, del 18-08-2003 (2003/9227)

Informació pública de la modificació puntual de les normes subsidiàries de planejament relativa a la normativa urbanística.
---------------------------------------------------------------------------------------------------------------------------

### Dades del document

Número de DOGV
:   4567

Data del DOGV
:   18-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9227


Organisme emissor
:   Ajuntament de Torreblanca

Tipus de document
:   Anunci

Informació pública de la modificació puntual de les normes subsidiàries de planejament relativa a la normativa urbanística. [2003/F9227]
  
Conclosa la redacció de la modificació puntual de les normes subsidiàries de planejament vigents a Torreblanca, consistent en una nova redacció d'alguns articles així com la inclusió d'uns altres que completen o harmonitzen els actualment en vigor, tot això amb la finalitat d'aclarir alguns conceptes i facilitar la interpretació i aplicació de la normativa urbanística, en compliment de l'acord adoptat pel Ple de l'ajuntament en la sessió celebrada el dia 16 de maig de 2003 i de l'article 55 en relació amb el 38.2, ambdós de la Llei Reguladora de l'Activitat Urbanística, es sotmet a informació pública per termini d'un mes, comptador a partir de la publicació del present anunci en el Diari Oficial de la Generalitat Valenciana, durant el qual podrà ser examinada en la Secretaria d'aquest ajuntament, en horari d'oficina, i s'hi podran efectuar les al·legacions o reclamacions que s'estimen adients.
  
.
Diari Oficial de la Generalitat Valenciana


Sumari del DOGV 4547, del 18-07-2003 (2003/8245)

Expedient número 371/2003. Subministrament de gasoli tipus A per a vehicles del Servici d'Emergències Sanitàries.
-----------------------------------------------------------------------------------------------------------------

### Dades del document

Número de DOGV
:   4547

Data del DOGV
:   18-07-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/8245


Data del document
:   10-07-2003

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * gasoil
    * licitació
    * adjudicació de contracte administratiu

Expedient número 371/2003. Subministrament de gasoli tipus A per a vehicles del Servici d'Emergències Sanitàries. [2003/X8245]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Servici d'Emergències Sanitàries. avinguda de Campanar, 21, València - 46407. Telèfon: 61 795 30 78, fax: 96 386 86 05.
  
c) Número d'expedient: 371/2003.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de gasoli tipus A per a vehicles del Servici d'Emergències Sanitàries.
  
c) Lots: 5.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.516 de 6 de juny de 2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent deu mil euros (110.000 euros).
  
5. Adjudicació
  
a) Data: 9 de juliol de 2003.
  
b) Contractista: Cepsa Card.
  
c) Nacionalitat: espanyola.
  
d) Import d'adjudicació: cent deu mil euros (110.000 euros).
Diari Oficial de la Generalitat Valenciana


Sumari del DOGV 4515, del 05-06-2003 (2003/6432)

ORDE de 2 de juny de 2003, de la Conselleria d'Agricultura, Pesca i Alimentació, per la qual es modifiquen els períodes d'exercici de la pesca en la modalitat de pesca d'arrossegament.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/04/02/(1)/dof/vci/html**

### Dades del document

Número de DOGV
:   4515

Data del DOGV
:   05-06-2003

Secció del DOGV
:   I. DISPOSICIONS GENERALS

Número del document
:   2003/6432


Data del document
:   02-04-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * pesca litoral
    * permís de pesca
    * legislació

ORDE de 2 de juny de 2003, de la Conselleria d'Agricultura, Pesca i Alimentació, per la qual es modifiquen els períodes d'exercici de la pesca en la modalitat de pesca d'arrossegament. [2003/X6432]
  
En l'Orde de 15 de juliol de 1994, de la Conselleria d'Agricultura, Pesca i Alimentació, (DOGV núm. 2324, de 6 d'agost), es van regular els períodes d'exercici de la pesca a la Comunitat Valenciana. Al llarg d'estos anys s'ha comprovat que els diferents usos, costums i accessos a determinats caladors feien aconsellable establir en la pesca d'arrossegament un entorn d'horari diferent al que hi ha establit, dins del qual es donara compliment al nombre màxim d'hores que fixen les normatives pesqueres.
  
Per això, oït el sector pesquer, a proposta del director general de Pesca i Comercialització Agrària,
  
ORDENE
  
Article únic
  
Es modifica el paràgraf segon de l'article segon de l'Orde de 15 de juliol de 1994, de la Conselleria d'Agricultura, Pesca i Alimentació, per la qual es regulen els períodes d'exercici de la pesca, que quedarà redactat de la manera següent:
  
«L'exercici diari de l'activitat d'arrossegament serà tal que l'eixida del vaixell de port es produïsca després de les 5.00 hores i la seua entrada a port abans de les 18.00 hores, sense perjuí del compliment del nombre màxim d'hores que fixe la normativa estatal i de les excepcions que expressament s'autoritzen en els plans de pesca per als caladors considerats llunyans».
  
DISPOSICIONS FINALS
  
Primera
  
Es faculta la Direcció General de Pesca i Comercialització Agrària perquè dicte les disposicions necessàries per al desplegament i l'aplicació de la present orde.
  
Segona
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 2 de juny de 2003
  
La consellera d'Agricultura, Pesca i Alimentació,


Còpia Permalink ELI
Diari Oficial de la Generalitat Valenciana


Sumari del DOGV 4607, del 14-10-2003 (2003/10197)

Actuacions de juí declaratiu de menor quantia número 456/1999. Cèdula de notificació.
-------------------------------------------------------------------------------------

### Dades del document

Número de DOGV
:   4607

Data del DOGV
:   14-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10743


Organisme emissor
:   Jutjat de Primera Instància Número 4 d'Albacete

Tipus de document
:   Anunci

Actuacions de juí declaratiu de menor quantia número 456/1999. Cèdula de notificació. [2003/Q10426]
  
Procediment: menor quantia 456/1999
  
Sobre: altres menor quantia
  
De M.ª Llanos García Pardo
  
Procuradora: Natalia Vergara Collado
  
Contra Javier Ángel Rodríguez Rodríguez
  
Procurador: sense professional assignat
  
María Carmen Martínez Palao, secretària del Jutjat de Primera Instància número 4 d'Albacete, faig saber:
  
Que en les actuacions de juí declaratiu de menor quantia que es tramiten en este jutjat amb el número 456/1999, a instància de M.ª Llanos García Pardo, representada per la procuradora Natalia Vergara Collado, contra Javier Ángel Rodríguez Rodríguez, el domicili actual del qual es desconeix, s'ha dictat sentència l'encapçalament i la part dispositiva de la qual, literalment, diuen així:
  
«Sentència número 284
  
Albacete, 7 de juliol de 2003
  
Juan Manuel Sánchez Purificación, magistrat jutge del Jutjat de Primera Instància número 4 d'Albacete, ha vist les actuacions de juí declaratiu de menor quantia tramitades en este jutjat amb el número 456/1999, a instància de M.ª Llanos García Pardo, representada per la procuradora Natalia Vergara Collado, contra Javier Ángel Rodríguez Rodríguez.
  
Decisió
  
Estimar la demanda, i, en conseqüència, condemne Javier Ángel Rodríguez Rodríguez a atorgar a favor de María de los Llanos García Pardo una escriptura pública de venda de la plena propietat dels immobles descrits en el fonament de dret 1 d'esta sentència, i al pagament de les costes processals.
  
Una vegada transcorreguts 20 dies des de la fermesa de la presente sense que s'haja emés o atorgat l'escriptura voluntàriament pel condemnat, a petició de la demandant es podrà dictar una interlocutòria i es tindrà per emesa la declaració de venda per aquell a fi que puga amb testimoni d'esta interlocutòria lliurar un manament d'inscripció al registre o registres corresponents.
  
Notifiqueu a les parts la present sentència, en compliment de l'article 248 de la Llei Orgànica del Poder Judicial, i deixeu un certificat d'esta en les actuacions.
  
Esta és la meua sentència, que pronuncie, mane i firme».
  
I perquè valga de notificació en forma a Javier Ángel Rodríguez Rodríguez, s'expedix la present cèdula.
Diari Oficial de la Generalitat Valenciana


Sumari del DOGV 4450, del 28-02-2003 (2003/2013)

Notificació a Abdelmajid Lemhaouel i altres. Diversos expedients.
-----------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2013


Organisme emissor
:   Agència Estatal d'Administració Tributària. Delegació de Saragossa

Tipus de document
:   Anunci

Notificació a Abdelmajid Lemhaouel i altres. Diversos expedients. [2003/Q2013]
  
De conformitat amb el que es disposa en l'article 105.6 de la Llei General Tributària (d'acord amb l'article 28.1 de la Llei 66/1997, de 30 de desembre, de Mesures Fiscals, Administratives i d'Orde Social), i després d'intentada la notificació a la persona interessada o al representant seu, sense que haja sigut possible practicar-la per causes no imputables a l'administració tributària, es fa públic, mitjançant el present anunci, que es troben pendents de notificar els actes la persona interessada i el procediment dels quals s'especifiquen en la relació que s'hi adjunta.
  
En virtut del que s'ha dit anteriorment, dispose que els subjectes passius i obligats tributaris indicats a l'annex, o els representants seus acreditats com cal, hauran de comparéixer en el termini de 10 dies, comptadors des del sendemà de la publicació de la present resolució en el butlletí oficial que corresponga, en horari de 09.00 a 14.00 hores, en esta Dependència de Recaptació de la Delegació de l'Agència Estatal d'Administració Tributària de Saragossa a l'efecte de practicar la notificació de l'acte esmentat.
  
Lloc de compareixença: Delegació de l'Agència Estatal d'Administració Tributària de Saragossa. Carrer d'Albareda, 16, planta baixa, taulell número 11.
  
Així mateix, s'advertix a les persones interessades que, de no comparéixer en el termini indicat, la notificació s'entendrà produïda a tots els efectes legals des del sendemà del venciment del termini assenyalat.
  
Saragossa, 22 de gener de 2003.- El cap de la Dependència: Jorge Puyuelo Gros.
Diari Oficial de la Generalitat Valenciana


Sumari del DOGV 4509, del 28-05-2003 (2003/6219)

Expedient número CNMY03/1F/1. Obres per a la reforma del centre Servef d'Ocupació de València, carrer de Vila Barberà.
----------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/6219


Data del document
:   16-05-2003

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * València
    * licitació
    * contracte d'obres
    * adjudicació de contracte administratiu

Expedient número CNMY03/1F/1. Obres per a la reforma del centre Servef d'Ocupació de València, carrer de Vila Barberà. [2003/X6219]
  
En compliment del que disposa l'article 93.2 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, es fa pública esta adjudicació:
  
1. Entitat adjudicadora
  
a) Organisme: SERVEF (Conselleria d'Economia, Hisenda i Ocupació).
  
b) Dependència que tramita l'expedient: Servici de Contractació i Gestió Administrativa.
  
c) Número d'expedient: CNMY03/1F/1.
  
2. Objecte del contracte
  
a) Tipus de contracte: obres.
  
b) Descripció de l'objecte: obres per a la reforma del Centre SERVEF d'Ocupació de València - carrer de Vila Barberà.
  
c) Butlletí o diari oficial i data de publicació de l'anunci de licitació: DOGV núm. 4.438, de 12 de febrer de 2003.
  
3. Tramitació, procediment i forma d'adjudicació
  
a) Tramitació. anticipada.
  
b) Procediment: obert.
  
c) Forma: subhasta.
  
4 Pressupost base de licitació o cànon d'explotació. Import total: tres-cents tres mil tres-cents vint-i-quatre euros amb trenta-cinc cèntims (303.324,35 euros) IVA inclòs.
  
5. Adjudicació
  
a) Data: 11 d'abril de 2003.
  
b) Contractista: UTE VASECO, SL - VILLEGAS, SL.
  
c) Nacionalitat: espanyola.
  
d) Import d'adjudicació: dos-cents seixanta-sis mil nou-cents vint-i-cinc euros amb quaranta-tres cèntims (266.925,33 euros), IVA inclòs.
Diari Oficial de la Generalitat Valenciana


Sumari del DOGV 4461, del 17-03-2003 (2003/2578)

Informació pública l'extracte de la convocatòria per a proveir tres places de la Policia Local de l'Ajuntament de Bonrepòs i Mirambell, vacants a la plantilla de funcionaris d'este ajuntament.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2578


Data del document
:   25-02-2003

Organisme emissor
:   Ajuntament de Bonrepòs i Mirambell

Tipus de document
:   Convocatòria

Descriptors 

:   * Bonrepòs i Mirambell
    * administració local
    * policia
    * concurs administratiu

Informació pública l'extracte de la convocatòria per a proveir tres places de la Policia Local de l'Ajuntament de Bonrepòs i Mirambell, vacants a la plantilla de funcionaris d'este ajuntament. [2003/Q2578]
  
En el Butlletí Oficial de la Província de València número 38, de data 14 de febrer de 2003, hi ha publicades les bases específiques que corresponen a la convocatòria de tres places de la policia local, vacants a la plantilla de funcionaris d'este ajuntament, per concurs oposició, i al número 43, de data 20 de febrer de 2003, hi ha la correcció d'errades.
  
El termini de presentació de sol·licituds serà de 20 dies naturals, comptadors des del següent de la publicació d'este anunci en el Boletín Oficial de Estado.
  
Els successius anuncis relacionats amb esta convocatòria es publicaran únicament en l'esmentat Butlletí Oficial de la Província de València i al tauler d'anuncis de l'Ajuntament de Bonrepós i Mirambell.
Diari Oficial de la Generalitat Valenciana


Sumari del DOGV 4559, del 05-08-2003 (2003/8394)

Notificació als interessats de la proposta de resolució d'expedient administratiu de resolució de contracte en compra-venda, per no ocupar els habitatges pels seus titulars com a domicili habitual i permanent (Exped. A-TPKGB-4554-4414/02).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4559

Data del DOGV
:   05-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8394


Organisme emissor
:   Conselleria de Territori i Habitatge

Tipus de document
:   Anunci

Notificació als interessats de la proposta de resolució d'expedient administratiu de resolució de contracte en compra-venda, per no ocupar els habitatges pels seus titulars com a domicili habitual i permanent (Exped. C-KWTZF-0607-5285/02). [2003/8394]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la proposta de resolució administrativa de contracte en compra-venda per no utilitzar els habitatges pels seus titulars com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA. en el carrer Girona nº 4-2º de Alacant, en horari de 9 a 13 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient núm.: A-RACNU-0023/02
  
Dades de l'adjudicatari:
  
- Cognoms: Bas Aguado
  
- Nom: Carlos
  
Dades de l'habitatge:
  
- Codi de l'habitatge: 3696436243
  
- Adreça: Carrer Av. De La Vega, Nº37, Esc-2, 1º Pta-B
  
- Localitat: Orihuela
  
- Província: Alacant
  
- Règim de cessió: compravenda
  
- Data proposada de Resolució: 20/05/2003
  
Expedient núm.: A-RACNU-0024/02
  
Dades de l'adjudicatari:
  
- Cognoms: Franco Miquel
  
- Nom: Juan Jose
  
Dades de l'habitatge:
  
- Codi de l'habitatge: 0509263812
  
- Adreça: Carrer Av. De La Vega, Nº37, Esc-2, 4º Pta-A
  
- Localitat: Orihuela
  
- Província: Alacant
  
- Règim de cessió: compravenda
  
- Data proposada de Resolució: 20/05/2003
Diari Oficial de la Generalitat Valenciana


Sumari del DOGV 4520, del 12-06-2003 (2003/6826)

Informació pública del projecte de reparcel·lació per al desenvolupament del sector número 31 del sòl urbanitzable denominat Cosentari II.
------------------------------------------------------------------------------------------------------------------------------------------

### Dades del document

Número de DOGV
:   4520

Data del DOGV
:   12-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6826


Organisme emissor
:   Ajuntament de Calp

Tipus de document
:   Anunci

Informació pública del projecte de reparcel·lació per al desenvolupament del sector número 31 del sòl urbanitzable denominat Cosentari II. [2003/M6826]
  
Per Decret de l'Alcaldia Presidència de l'Ajuntament de Calp, amb data 24 d'abril de l'any 2002, es va dictar la següent resolució:
  
«Primer
  
Sotmetre a informació pública el projecte de reparcel·lació redactat pels arquitectes Miguel A. Campos Pérez i José Enrique Huerta Miralles, formulat per al desenvolupament del sector número 31 del sòl urbanitzable denominat Cosentari II.
  
Segon
  
La present informació pública s'efectuarà per un període de 20 dies, mitjançant anunci en un diari d'informació general editat a la comunitat i simultàniament en el Diari Oficial de la Generalitat Valenciana, i s'avisa de la possibilitat de formular al·legacions.
  
Tercer
  
Com que l'agent urbanitzador seleccionat no acredita disposar de la totalitat de propietaris afectats en l'àmbit que es planteja, efectuar l'avís als titulars cadastrals establit en l'article 46.3 de la Llei Reguladora de l'Activitat Urbanística, i s'avisa igualment de la possibilitat de formular al·legacions, en el termini de 20 dies.
  
Quart
  
Sol·licitar del registrador de la propietat de Calp certificació registral de domini i càrregues; s'avisa que per al supòsit que apareguen titulars registrals no tinguts en compte a l'hora d'elaborar el projecte exposat al públic, se'ls donarà audiència per 10 dies abans de l'aprovació definitiva.
  
Cinqué
  
Notificar als titulars de reserves d'aprofitament efectuades en el seu dia a favor de l'Ajuntament de Calp de la tramitació del present projecte, amb el fi que en prenguen coneixement i, si escau, si així els correspon i els convé segons dret, opten per ser inclosos en el present projecte de reparcel·lació.
  
Sisé
  
L'expedient podrà consultar-se en els servicis tècnics de l'Ajuntament de Calp, els dies laborables, de 09.00 a 14.00 hores.
  
Seté
  
Concloses les anteriors operacions s'haurà d'emetre el corresponent informe tècnic amb caràcter previ a l'adopció de l'oportú acord plenari.»
  
Cosa que es fa pública en compliment de l'establit en l'article 46.3. de la vigent Llei Reguladora de l'Activitat Urbanística Valenciana.
Diari Oficial de la Generalitat Valenciana


Sumari del DOGV 4476, del 08-04-2003 (2003/3726)

Informació pública de la modificació del projecte d'urbanització de la unitat d'execució número 2 del SUPOI-7 del planejament municipal.
----------------------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3726


Organisme emissor
:   Ajuntament d'Almassora

Tipus de document
:   Anunci

Informació pública de la modificació del projecte d'urbanització de la unitat d'execució número 2 del SUPOI-7 del planejament municipal. [2003/M3726]
  
Mitjançant Decret d'Alcaldia, de data 17 de març d'enguany, s'ordena sotmetre a informació pública la modificació del projecte d'urbanització de la unitat d'execució número 2 del SUPOI-7 del planejament municipal.
  
Cosa que se sotmet a informació pública per un termini de 20 dies hàbils, a partir de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4548, del 21-07-2003 (2003/8624)

DECRET 134/2003, de 18 de juliol, del Consell de la Generalitat, pel qual cessa Rafael Olcina Reig com a director general de l'Institut de la Petita i Mitjana Indústria de la Generalitat Valenciana (IMPIVA).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4548

Data del DOGV
:   21-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8624


Data del document
:   18-07-2003

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

 Descriptors 

:   * Conselleria Indústria, Comerç i Turisme

DECRET 134/2003, de 18 de juliol, del Consell de la Generalitat, pel qual cessa Rafael Olcina Reig com a director general de l'Institut de la Petita i Mitjana Indústria de la Generalitat Valenciana (IMPIVA). [2003/8624]
  
En virtut del que disposa l'article 10.1 del Decret 29/1994, de 8 de febrer, del Consell de la Generalitat, i a proposta del conseller d'Indústria, Comerç i Turisme, el Consell de la Generalitat, en la reunió del dia 18 de juliol de 2003, acorda el cessament de Rafael Olcina Reig com a director general de l'Institut de la Petita i Mitjana Indústria de la Generalitat Valenciana (IMPIVA), agraint-li els servicis prestats.
  
El present decret tindrà efectes des del dia de la publicació en el Diari Oficial de la Generalitat Valenciana.
  
València, 18 de juliol de 2003
  
El president de la Generalitat,
  
FRANCISCO CAMPS ORTIZ
  
El conseller d'Indústria, Comerç i Turisme,
  
MIGUEL PERALTA VIÑES